**«This Ole House»** (noen ganger skrevet **«This Old House»**) er en amerikansk populærmusikksang, skrevet av Stuart Hamblen, publisert i 1953,

Historien bak sangen
--------------------

Hamblen var angivelig på en jaktekspedisjon da han og hans jaktkamerat, skuespilleren John Wayne, kom over en falleferdig hytte i fjellene, mange miles fra sivilisasjonen.

De gikk inn i hytta og der, liggende blant avfall og murbrokker i den smuldrende bygningen, lå liket av en død mann.

Dette inspirerte Stuart Hamblen til å skrive «This Ole House», som Rosemary Clooney og senere Shakin' Stevens behandlet som et sprettent noveltynummer istedenfor den gravinnskriften for en fjellmann som den var ment å være.

Populære innspillinger
----------------------

Rosemary Clooneys innspilling av «This Ole House» med Thurl Ravenscroft på bassvokal nådde førsteplassen på den amerikanske Billboard-listen i 1954.

Versjonen til Clooney kom på den britiske singlelisten 9. oktober 1954 og lå der i atten uker med nummer én som høyeste plassering.

Verrsjonen til Billie Anthony kom på den britiske singlelisten 16. oktober 1954 og lå der i seksten uker med nummer fire som høyeste plassering.

Versjonen til Alma Cogan and Vocal Group with Felix King, piano and orchestra ble spilt inn i London 2. september 1954. Den ble utigtt av EMI på His Master's voice-etiketten med katalognummer B 10761 og7M 269. I Norge ble den utgitt på His Master's Voice A.L. 3475. Den andre siden på alle utgivelsene var «Skokiaan».

Versjonen til Shakin' Stevens kom inn på den britiske singlelisten 28. februar 1981 og lå der i sytten uker med nummer én som høyeste plassering.

Hans versjon ble gjenutgitt i 2005 etter hans opptreden i TV-showet *Hit Me Baby One More Time* og kom på en tyvendeplass på den britiske singlelisten.

Cathedral Quartet samt Hovie Lister and the Statesmen har også spilt inn en coverversjon som en Southern Gospel-sang, med en lett modifisert tekst, hvor huset blir brukt som en analogi om en gammel kropp som skal dø og sjelen som skal til himmelen. Vanligvis er sangen knyttet sammen med «When the Saints Go Marching in» 

Den hittil seneste innspillingen er med Bette Midler (i balladeform) på hennes tributt til Rosemary Clooney fra 2003: *Bette Midler Sings the Rosemary Clooney Songbook*. Den er også med på samlealbumet *Jackpot: The Best Bette* (2008).

Innspilte versjoner
-------------------

* Liz Anderson
* Allison Durham Speer
* Black Lace
* Bill Black
* Wilf Carter
* Alma Cogan
* Wilma Lee Cooper
* Jimmy Dean
* Stuart Hamblen
* Juliette King
* Enoch Light
* Mrs. Miller
* The Mom and Dads
* NRBQ
* Carl Perkins
* Joan Regan
* Brian Setzer Orchestra
* The Statler Brothers
* Johnny Tillotson
* Vocal Spectrum
* George Younce
* Boxcar Willie
* The Cathedrals
* Tex Williams og Rex Allen

Svensk versjon
--------------

Den svenske teksten er skrevet av Olle Adolphson. Svensk tittel er «Trettifyran». Den ble fremført av Per Myrberg i en innspilling som lå på Svensktoppen i 39 uker i perioden 26. juni 1964–27. mars 1965.

«Trettifyran» lå på den norske VG-lista i åtte uker i 1964 og på en syvendeplass i én uke.

Norske versjoner
----------------

Arvid Müller har skrevet en dansk tekst som én av de norske bygger på. Juul Hansen og Vidar Lønn-Arnesen har skrevet andre norske tekster. Müllers versjon bærer tittelen «Her er våres hus». Hansens versjon har tittelen «Idealet mitt». Lønn-Arnesens versjon har tittelen «Nr. 44».

| År | Sangtittel | Albumtittel | Artist | Tekstforfatter | Platetype | Platemerke og katalognummer |
| --- | --- | --- | --- | --- | --- | --- |
| 1955 | «Her er våres hus» |  | Helge Juva med Robert Levins orkester | Arvid Müller | 78-plate | His Master's Voice A.L. 3499 |
| 1955 | «Idealet mitt» |  | Nora Brockstedt, Jørgen Ingmann, gitar | Juul Hansen | 78-plate | Musica A 5165 |
| 1964 | «Nr. 44» |  | Tre Tainers | Vidar Lønn-Arnesen | Single | Philips 353.245 PF |
| 1977 | «Nr. 44» | *Countryfest 2* | Vidar Lønn-Arnesen | Vidar Lønn-Arnesen | LP | Talent TLS 2031 |
| 2007 | «Nr. 44» | *Bensin på bålet* | Vazelina Bilopphøggers | Vidar Lønn-Arnesen | CD | Universal Music AS 173546 5 |

Produsent for *Countryfest 2* var Ola Johansen.

Referanser
----------

1. ↑  Rice, Jo: *The Guinness Book of 500 Number One Hits* (1st ed.). Enfield, Middlesex: Guinneess Superlatives Ltd. Side 15 ISBN 0-85112-250-7
2. ↑  Rice, Jo: *The Guinness Book of 500 Number One Hits* (1st ed.). Enfield. Middlesex: Guinness Superlatives Ltd. Side 15 ISBN 0-85112-250-7
3. ↑  Rice, Jo: *The Guinness Book of 500 Number One Hits* (1st ed.), Enfield, Middlesex: Guinness Superlatives Ltd. Side 15 ISBN 0-85112-250-7
4. ↑  Chart Stats - Rosemary Clooney - This Ole House
5. ↑  Chart Stats - Billie Anthony - This Ole House
6. ↑  Chart Stats - Shakin' Stevens - This Ole House
7. ↑  Svensktoppen – 1964
8. ↑  Svensktoppen – 1965
9. ↑  norwegiancharts.com - Per Myrberg - Trettifyran
10. ↑  Se plateetiketten
11. ↑  Se plateetiketten
12. ↑  Se plateetiketten
13. ↑  Se plateetiketten